
PARTEA OFICIALĂ 


Ț 


Necrolog. 


Cu durere comunicăm Ven. Cler diecezan, că M. 
On. losii Nemeş, protopop onorar, preot pensionar, 
fost paroh în Hurezul Mic, în ziua de 16 August crt. 
a repaosat în Domnul, în anul al 83 lea al vieţi şi al 
58 lea al preoţiei sale. 

Frâţiile Voastre pentru odihna suiletului repaosa- 
tului Frate veţi aduce la altarul Domnului sufragiile 
pii îndatinate. 

In veci amintirea lui! 

Oradea, 16 Septemvrie 1938. 


No. 3667/1938. 


No. 3695/1938. 


Ziua misionară. 


„Se apropie ziua misionară, în care Clerul şi cre- 
dincioşii noştri sunt din nou rugaţi să-şi arate dra- 
gostea lor faţă de credinţă, a cârei lumină încă nu a 
pătruns în multe milioane de suilete. Ziua misionară 
în acest an va fi în Dumineca din 23 Octomvrie crt. 
Consiliul Naţional! român al Operei Pontificale pentru 
Propagarea Credinței, în numărul din urmă al orga 
nului său »Misionarul« dă îndrumări precise cu pri- 
vire la organizarea zilei misionare în parohii, Frăţiile 
Voastre veţi urma întocmai, fâcând, ca acea ziuă în 
tot cuprinsul Diecezei Noastre să fie o ziuă de rugă- 
ciune şi de jerifă în folosul misiunilor. 

Sumele încurse din colectă se vor trimite până 
cel mult în 15 Noemvrie crt. casieriei diecezane cu 
menţiunea »pentru misiunic«. 

Atragem din nou atenţiunea Ven. Cler şi a tutu- 
rer credincioşilor asupra marelui folos sufletesc ce ni-l 
putem câştiga în ziua misionară prin indulginţele ple 
nare, în care se împărtăşesc toţi cari în acea ziuă se 
cuminecă şi se roagă pentru întoarcerea necredincio- 
şilor. 

Oradea, 29 Septemvrie 1938. 





No. 3889/1938. 


Asigurarea din nou a bisericilor 
şi edificiilor parohiale. 


Cu data de 31 Decemvrie 1938 expiră contractul 
vechiu de asigurare a edeticiilor bisericeşti şi paro- 
hiale şi pe data de 1 lanuarie 1939 s'a încheiat un 
nou contract cu societatea de asigurare Prima Arde- 
leană. 

Pentru efeptuirea la timp a acestei operaţiuni, 
Frăţiile Voastre veţi ridica dela oficiile protopopeşti 
formularele necesare de ofertă şi declaraţiune pe care 
le veţi complecta şiiind că: 

1. Asigurarea este obligatoare pentru toate paro- 
hiile şi filialele şi pentru toate clădirile bisericeşti şi 
parohiale, precum şi pentru paramentele şi mobilierul 
bisericilor. | 

2. Nu se vor mai admite asigurări în sume deri- 
zorii, ci se va asigura valoarea aproximativ reală a 
imobilelor şi paramentelor, cunoscând, că pentru even- 
tualele daune ce ar rezulta din o evaluare super- 
ficiale, sunteţi răspunzători şi materialiceşte. 

3. La rubrica »Suma de asigurat« se va arăta 
numai întreaga valoare a clădirii, fără specificarea 
valorii acoperişului şi a subedificatului. 

4. Formularele complectate le veţi trimite oficiilor 
protopopeşti până în 1 Noemvrie, iar acestea le vor 
înainta acestui Ordinoriat până în 15 Noemvrie, 

5. M. On. Fraţi Protopopi, vor revedea fiecare 
ofertă. Pe acele cari nu corespund realităţii le vor 
retrimite cu noui formulare de rezervă, ce li se îri- 
mit, spre a fi complectate din nou în termenul cel 
mai scurt. 

Oiertele întârziate se vor complecta prin proto- 
pop ori încredinţatul acestuia, având cel culpabil să 
supoarte cheltuelile de deplasare şi diurna. 


No. 4057/1938. 


Expediția corespondenţei oficiale 


Spre orientarea Ven. Cler diecezan publicăm mai 
jos Circulara Direcţiei Generale a P. T. T. cu privire 

la expedierea corespondenţei oiiciale cu începere dela 
15 Octomvrie crt, 

„Avem onoare a vă face cunoscut, că în baza dis- 
pozițiunilor art. 75 din Legea de Exploatare P. T. T. 
publicată în Monitorul Oficial Nr. 143 din 25 lunie 
1938, care prevede că toate serviciile prestate de câtre 
Ad-ţia PTT, inclusiv cele efectuate pentru diferitele au- 
forități vor fi plătite după tarilele în vigoare şi în 
momentul prestărei lor; iar gratuităţile de orice îel 
altele decât cele prevăzute la art. 77 (Casa Regală) 
sunt interzise şi ca urmarea celor stabilite de comun 
acord cu Ministerul de Finanţe, Direcţia G-lă PTT 
a hotărit cele ce urmează: 

Incepând dela 15 Octomvrie 1938, coresponden- 
țele interne ale autorităţilor şi institutelor figurând în 
bugetul general al Statului şi cari se expediază deci 
prin creditare de taxe vor îi admise la expediere nu- 
mai dacă sunt prezentate la ghişetele poştale cu bor- 
deroul de expediţie în dublu exemplar, întocmit mo- 
delului anexat, 

Aducându-vă la cunoştiință cele de mai sus, vă 
rugăm să binevoiţi a da dispoziţii autorităţilor în sub. 
ordinea D-vs. să ia măsurile necesare pentru ca înce- 
pând dela 15 Octomvrie 1938 să depună obiectele de 
corespondenţă internă la ghişetele oficiilor poştale nu- 


Autoritatea locală 

mai cu borderouri de expediţie în dublu exemplar, 
completate cu datele specificate în modelul anexat şi 
anume: Număr de cont, autoritatea locală expeditoare, 
numărul curent, numărul oficial al fiecărei trimiteri în 
parte, adresa şi destinaţia, greutatea, taxa tariîară a 
fiecărei trimiteri, totalul taxelor, sigiliul şi semnătura 
şeiului autorităţii expeditoare sau delegatului său, Bor- 
derourile de expediţie vor îi tipărite sau liniate cu 
mâna; până la epuizarea. actualelor condici de expe- 
diţie, filele acestora se vor putea utiliza cu borderouri 
de expediţie numai dacă se vor linia ca atare. 


Funcţionarii PTT dela ghişet vor certifica pe am- 
bele exemplare deodată primirea trimiterilor respec- 
tive, reținând un exemplar şi restituind autorităţii ex: 
peditoare pe al douilea, 


In ceeace priveşte celelalte trimiteri, mesagerii 
şi telegrame, se menţine sistemul actual. Pentru tri- 
miterile externe se vor plăti taxele în numerar la pre- 
zentare ca şi pentru orice trimitere particulară. Uni- 
tâţile exterioare ale Dvs. pot lua informaţiuni de de- 
talii dela oficiile PTT locale, cunoscând că obiectele 
de corespondenţă prezentate în alte condiţii decât cele 
stabilite şi comunicate prin aceasta, vor îi refuzate, 
sau admise numai cu plată efectivă. 


Cont No. 


Titularul contului 


Borderoul de expediţie No... 


al corespondențelor depuse la Of. PTT... 


în ziua de 














No. oficial 
al trimiterii 






No. 
curent 






Total bucăţi 


Semnătura funci. primitor 
Stampila de zi a Of.-lui 


Adresa şi destinaţia 















Greutatea Taxe Observaţiuni 





Total taxe 


Semnătura șef. auf. și sigiliul respectiv 


Oradea, la 10 Octomvrie 1938. 


Director General : 
(ss) Indescifrabil 


Director Comercial : 
(ss) Ciupercescu 

Tu eşti preot în veac ... 
40 de ani de preolie a 1. P. S. S. Episcopului Valeriu Traian Frenfiu 


„Mâna Domnului este aceea, care a săvârșit 
această minune, mâna Domnului care m'a ridicat“, 
Ce nu face harul lui Dumnezeu! Îndată ce strălu- 
cește, schimbă totul în noi. Incefezi de a mai fi, 
ceeace ai fost, şi devii ceeace nu ai fost. Harul a 
umplut de Spirit Sfânt un umil copil ce cânta la 
harfă şi a făcut din e! psalmistul cântăref, până la 
- sfârșil de veacuri a luturor Saulilor obosifi de viaţă: 
David, Regele. Harul, a umplut un simplu păstor şi 
a făcut din el un profet: Amos. Harul, a umplut un 
copil şi l-a făcut judecătorul bălrânilor : Daniil. Fa- 
rul a umplut un păcătos şi a făcut din el un ver- 
hovnic al Apostolilor : Petru. Harul a umplut un 
vameș și a făcut din el un evanghelist: Maftei. Harul 
a umplui un farizeu prigonilo”, şi-l schimbă într'un 
dascăl prigonit: Pavel, Apostolul neamurilor. Harul 
învaţă, îndeamnă, stăruește, mângăie şi întărește. El 
lucreoză în multe şi minunate chipuri. Inima udată 
de har înflorește ca și crinul! 

Dumnezeu Împarte tuturor din prisosinfa daru- 
rilor Sale. Unuia fi dă mai mult, aliuia mai pufin. 

Pilda cu falanții rămâne veșnic într'o vie actualitate. 
Pe unii îi chiamă mai aproape de sine, pe aljii fi 
fine mai îndepărtat, Pe unii li copleșește în bunătate, 
Ii face preoți ai Săi. Da, preoți! 

Cine va pulea să înfeleagă ce este un preot? 
Cine ne va face să înțelegem noi înşine preoția. și 
să avem o idee justă despre ea? Sfântul paroh de 
Ars repeta adeseori : „Preotul nu se va înjelege bine 
decât în cer... dacă s'ar înjelege pe pământ, ar 
muri nu de frică, ci de dragoste“. Toţi preoţii sfinţi 
judecă la fel. Această convingere este la ei princi- 
piul generator al eforturilor ce le fac pentru sfinfe- 
nie. Cel ce vrea să fie preot sau este, să se gân- 
dească mereu la cuvintele: „Rejlectaţi la ceeace 
sunteți înaintea lui Dumnezeu, aşezaţi-vă pe terenul 
adevărului. Preolule, nu rămânea pe piedestalul unde 
le-a așezat nașterea, bogăția, demnitatea venită pe 
neașieptate, sau un orgoliu înșelător. Adu-ţi aminte 
că eşti om: memento homo, quia pulvis es, prin ur- 
mare înaintea lui Dumnezeu iu nu ești nimic“ Ceeace 
constilue în mod esențial preofia este mediafiunea. 
Isus Hristos, mijlocitor între Dnmnezeu și oameni, 
a fost și este preot, și încă un preot admirabil! — 
Juravit Dominus ef non poenifebit eum : Tu es sa- 

-cerdos in aefernurm. Nu este preot superior Lui, nici 
unul care să-i fie egal! Toată puterea preofească 
derivă din preoția Lui. 

Şi oare ce a făcut El ca şi Preot? A adorat și 
mulțumit Părintelui Său pentru oameni. A plătit lui 


Dumnezeu datoria contractată prin păcatele lor, 
aducându-le iertarea din partea Lui. A cumpărat 
viafa supranaturală, viața dumnezească și le-a im- 
părtășif-o. Așa dar, preot în Infreita funcțiune de: 
adorator, impăciuitor și sfinţitor. 

Isus şi-a oferit în mod voii, Părintelui Său, vi- 
aţa și cu ea trupul și șuflelul. E victima sacrificiului 
Său, A concentrat în Sine fot neamul omenesc. 
Trup şi spirit, e reprezentantul a toată crealura ma- 
terială și spirituală ; consecință, din care urmează 
că, a lăudat şi adorat pe Tatăl Său în numele în- * 
tregei umanităţi. Prin urmare, totul trebuie să.i fie 
alipit prin Spiritul Sfânt, marele legător. Nu se poate 
imagina funcfiune mai măreață ca aceea alui Isus 
de preot adorator. El se prezintă Părintelui Său cu 
universul întreg, ca şi excorlă, și vorbește în numele lui. 

Nu e mai puțin de admirat funcțiunea de im- 
păciuitor. 

Păcatul original ca și cel aciual, cereau o sa- 
lisfacfie infinită, pentrucă ofensa era şi ea infinită, 
era făculă unei demnități infinite. Oamenii, simple 
creaturi, se simjiră incapabili de-a satisface drep- 
tății divine. Trebuia pentru aceasta un Om- Dumne- 
zeu. Hristos Fiul lui Dumnezeu, o primește şi acea- 
sta pentru noi. Preotul suveran ia asupra-și toate 
păcatele noastre. „lată Mielul lui Dumnezeu, care 
ridică păcatul lumii“, Pentru a plăti datoria noastră, 
face pocăință în deşert, sufere în Bethlem, In Na- 
zaret, apoi supremul sacrificiu pe Calvar cu întregul 
cortegiu de umiliri și forturi. Da, divinul Preot îşi 
oferă trupul şi sângele pentru păcate oamenilor. Şi 
cerul a fost atent. Tradiţia ce şi avea originea dela 
Avraam şi-a găsit tmplinirea. 

Şi ca să nu ne scape ultima parte, funcfiunea 
de sfinţilnr-e deajuns să o spunem, că întreaga viaţă 
a Mântuitorului, toată suferința Sa, a fost preţul 
oferit Iui Dumnezeu pentru a ne câştiga graţia sfin- 
filoare și cu aceasta sfințirea noastră. 

Hristos Preotul, s'a suit la cer pentru a intra în 
slava pe care a merital-o, înainte însă, la cina cea 
de taină le-a spus Apostolilor : „Aceasta să o faceți 
întru pomenirea mea“. Şi din acel moment avu îna- 
infea Sa 12 Apostoli. Lor le-a dat toată puterea, i-a 
făcut o prelungire a Sa pe pământ, ca aceștia la 
rândul lor, să încredințeze puterea preofească unui 
Pavel şi Varnava, și prin aceasta, tuturor preoților 
dealungul veacurilor. Aceasta este preoția lui Hristos 
venită până la noi. 

Fericitului loan M. Vianney, îi plăcea adeseori 
să repele cu tremurare în glas și lacrimi în ochi: 

„Sfântul Bernard spune că — totul vine prin Maria, 
se poafe zice deasemenea, că totul vine prin preot : 
da, toate bunătăţile, toate grațiile, toate darurile ce- 
reşti. Dacă noi nu am avea Taina Preoţiei, noi n'am 
avea pe Domnul în mijlocul nostru“, Și pe 
dreptul! Ca și Maestrul, aşa și învăţăcelul, are în- 
treita funcliune de : adoraior, împăciuitor și sfințitor. 


Oamenii fin ca să prezinte, Creatorului lor, 
adorafiuni. Despărţiţi de preoi, nu vor putea să ofere 
lui Dumnezeu omagiile adecvate majeslății Lui. 
Jertfa lor va fi întotdeauna disproporţională fiinţei 
nemărginite, pe care prelind că o onorează. „Eu 
poi, eu singur, să vă aduc darul care va onora 
în modul cel mai demn majesiatea dumnezeească“. 
Prin urmare, preotul se poate spune cu adevărat că 
e constituit pentru credincioși : Pro hominibus con- 
sfifuitur, in iis, quae sunt ad Deurmn. 


Ca și adorator, preolul ia omagiile poporului, 
care unite celor dela Liturghie, le prezintă lui Dum- 
nezeu. Îngerii, precum și toate pulerile cerești, îl 
asistă pe preot, li cântă, ocupând tot locul care este 
împrejurul alfarului pentru a face onoare victimei 
care se jertfește pe altar. Ială-l în rolul de împăciui.- 
tor. Cu siguranța unui plenipolenliar, el vorbește și 
Dumnezeu ratifică : „Ii iert și te desleg...“ In 
fața sf. tribunal al Pocăinţei ca și la altar, el este 
un — alfer Christus. Prin sacramente, el dă sufle- 
telor graţia sfinţitoare, viaja dumnezească. In co- 
operarea cu Spiritul Sfânt produce în suflete o crea- 
țiune divină şi reală. Intr'un cuvânt, fără preot 
oamenii nu vor fi niciodată fiii li Dumnezeu. Ei vor 
Ji descoronaţi ! Să.l ascultăm aci, pe Sfântul Paroh 
de Ars: „La ce-ţi servește o casă plină de aur, dacă 
nu ai pe nimeni cine să-ți deschidă ușa ? Preotul 
are cheile comorilor cereşti, el este care deschide 
ușa; el este economul bunului Dumnezeu, el este 
administratorul bunurilor sale“. Fără preot, moartea 
și patimile Mântuitorului nu servesc la nimic ! 


Adăugăm apoi, că preotul are puterea de-a bine- 
cuvânta. Mânile precum și buzele sale dau obiecte- 
lor o putere sjințitoare.-„Se dă o mare cinsile — 
spune Sfântul loan M. Viannev, obiectelor cari au fost 
puse în sfrachina Fecioarei Maria, sau a copilului 
Isus la Loreto. Degelele preotului cari au atins fru- 
pul adorabilului Isus, care sunt înmuiate în potirul 
unde a fosr sângele său, în ciboriu unde a fost trupul 
său, nu sunt ele cu mult mai prelioase ? „Pământul 
are o misiune, de-a jurniza Cerului aleşi. Fără preot 
el va fi sferil și va deveni îngrozilor în faţa 
Iui Dumnezeu. Preotul ca şi ambasador al Suvera- 
nului său, dacă vrea să-l onoreze, desigur, nu se va 
prezenta cu obiceiuri de valet. 

Mandatar al Bisericii, înaintea divinei Majestăţi, 
pentru a-și asigura buna primire, va trebui să aibă 
mai presus de toale sfinfenia: Dacă în legea veche 

se cerea să [ii sfânt pentru a oferi pâine și lămâie, 
cum va frebui să fie preotul Legii noui, pentru a 
oferi lui Dumnezeu- Tatăl, trupul și sângele Fiului 
Său ? Ce preț a pus Isus pe sfinfenia preojească, se 
vede din rugăciunea făcută după Cina cea de taina, 
cu pufin înainte de începerea patimilor Sale. Se și 
numește aceasia, „Rugăciune arhierească“. Ne-a pă: 
sirat-o Sf. loan Evanghelistu!. Isus. se roagă aci, 
pentru Apostoli și viitorii săi preoţi. „Sfinfește-i pe 
ei în adevăr“. Mânhitorul se jerlfește pentru lume, 
dar mai ales, pentru a da o sfințenie adevărată, o 
sfințenie mai perfectă preoților Săi. Da. preo[ii vor 
trebui să [ie un mode! de frumuseţe morală si de po- 
doabă religioasă! 

In câmpurile deprimate ale intereselor temporale, 
glasul credinței al Bisericii și al Ini Dumnezeu strigă 
preolului de azi: Fii sfânt! Preotul trebuie să Jie vir- 
luos, un fermecătar de suflefe, În naufragiul socie- 
fății contemoorane, în mijlocul coniredicțiunilor și a 
lacrimilor, preolul va trebui să fie întâiu cooperator 
al lui Dumnezeu.: Să nu se dea linișiei: Picioarele 
obosile în căile virtuţii, se vor odihni și întări în căile 
gloriei! Speranța creștină se susține căutând și de- 
scoperind pe Dumnezeu printre umbrele pământului. 

Preofia noastră ne este dală să cântăm cu David 
gloria Ierusalimului! Să cântăm : binefacerea crea- 
fiunii şi a răscumpărării ; să cântăm secretele prdes- 
finațiunii, îndatoririle prevenitoare ale dragostei dum: 
nezeeșii și binefacerile Euharisliei. Să cântăm: Cu- 
vântul întrupat, care va fi în cer toată știința, iubirea, 
gloria, veșnicia şi totul nostru! Să cântăm: binefa- 
cerile sfințirii! Să cântăm: laude Mariei, această 
poartă misterioasă a Cerului. Să căntăm si să ne 
bucurăm, căci vom merge îÎntr'o zi tn casa Domnului 
până'n ziua răsplăţii noastre! 

La o răspântie, la patru decenii de preoție, pe 
cari i-a împlinit ÎI. P. S. Sa, Episcopul nostru diece- 
zan, socotim a-i ai aduce cel mai sărbătoresc omagiu 
contemplarea Preoției noastre, în modelul veșnic, în 
Preotul Isus. 

(îl.) 


* * 
* 


Intr'un cadru festiv, Duminecă 25 Sept. crt. a 
fost întreagă dedicată sărbătoririi Episcopului Valeriu 
Traian Frențiu, cu ocazia aniversării a patru decenii 
de preoţie, de către întreg Clerul cu concursul futuror 
fiilor sufleteşti. 21 Sept. 1898—25 Sept. 1938, 40 ani 
de muncă apostolească şi de osieneală în via Dom- 
nului. Patru decenii parcurse în râvnă şi zel preoţesc 
neobosit. 40 ani de încercări şi griji suportate cu dra- 
goste şi abnegaţie, dar străbâtuţi şi de acele mulţu- 
miri ce le procură conştiinţa datoriei împlinite. Cei 40 - 
ani de preoție s'au învrednicit de aienţiunea tuturor 
fiilor sufleteşti. Un moment important din viaţă, care 
nu multora le este dat să-l ajungă. Şi pe cât de rar 
se dau aceste momente, pe atâta ele îmbracă mai 

mult măreţia prăznuirii pe care o merită. Fâră a i 
anunţată oficial această fericită aniversare s'a bucurat 
de o atenţiune deosebită din partea tuturor cre- 
dincioşilor. 

Numărul mare, neaşteptat, de participanţi, a de- 
păşit cu mult cadrul restrâns şi familiar în care s'a 
propus de iniţiatori să fie prăznuită această aniver- 
sare, ceea ce dovedeşte încă odată alipirea şi dra- 
gostea fiască ce o au faţă de Inaltul lor Pâstor. 

Intr'adevăr au luat parte, în afară de mulţimea 
credincioşilor, profesori dela institutele diecezane, elevii 
şi elevele școalelor secundare, reprezentanţii tuturor 
ordinelor câlugăreşti, bărbâteşti şi femeieşti, protejate 
de |. P. S. Sa, precum şi reprezentanţii diferitelor 
instituțiuni şi autorităţi în frunte cu d-l primar al 
municipiului, Dr. Augustin Chirilă. 

La ora 10 în dangât de clopote, |. P. S. Sa, în- 
conjurat de o aleasă şi impozantă asistenţa, începe Sf. 
"Liturghie Pontificală, în cadrele căreia hirotoneşte 
întru preot pe fratele loan Aron din ordinul asumpţio- 
nist, iar pe Rev Gheorghe Domuţa, profesor la Şc. 
Normală Unită, îl sfinţeşte întru subdiacon. Momentele 
sunt într'adevâr impresionante. 

Râspunsurile la liturghie au fost date de corul cu 
orchestră a catedralei, condus de prof. Fr. Hubic, cu 
toată pietatea şi măreţia cuvenită Biserica se umple 
tot mai mult de lume. 


Tot în cadrul Si. Liturghii Rev-mul canonic A. 
Maghiar într'o frumoasă şi simțită vorbire evocă subli- 
mitatea preoţiei ce s'a dovedit atât de fecundă în |. P. 
S, Sa. Păr. canonic A. Maghiar a rostit următoarea 
cuvântare : 


„Fii pildă credincioşilor cu viaţa, 
cuvântul, cu dragosteo, cu credin- 
fa, cu curăjenia“, (|. Tim. 4. 12). 


»Aceste cuvinte ale sfântului Apostol Pavel către 
Timotei imi vin în minte astazi, când cu sufletele pline 
de mulțumită către Dumnezeu sărbătorim implinirea 
alor 40 ani de vrednică preoţie a |. P. Siinţitului nostru 
Parinte Episcop V. T. Frențiu. Căci cu 40 de ani în 
urmă cucernicul Diacon Valeriu Traian, a fost ridicat 
la treapta Onoratei Preoţii, prin punerea mânilor feri- 
citului Episcop Demetriu Radu în catedrala din Lugoj 

Parcă-l văd cu capul plecat, cu adâncă smerenie 
pe altarul Domnului, cum se cutremură de un fior 
sfânt sub atingerea mâinilor arhiereşti, cari prin cu- 
vintele sacramentale coboară asupra-i darul nespus 
de mare al Preoţiei, pecetea neştearsă, care îl va 
osebi în viitor de ceialalţi oameni în putere, în dem- 
nitate, dar şi în răspundere; iar în suflet ii răsună 
ca un tunet sguduitor ecoul indepărtat al cuvintelor 
proroceşti: »Tu eşti preot în veac« (Ps. 109. 4.) Şi în 
momentele aceste de cel mai sfânt exfaz îşi schițează 
în suflet cu sloave neşterse drept program al vieţii 
sale de preot cuvintele de îndemn ale sfântului apos- 
tol Pavel: »Voi îi pildă credincioşilor cu cuvântul, cu 
viaţa, cu dragostea, cu credința, cu curăţenia«. Un 

program minunat, pe care l'a înfăptuit credincios în 
tot cursul celor 40 de ani de preoție. 

Caci ce este Preotul, Fraţilor? Este un om ales 
şi chemat de Dumnezeu din mulțimea mare a credin- 
cioşilor ca să fie urmaşul lui Hristos pe pământ, de- 
pozitarui misiunii şi a puterii Lui, pentruca sâ con- 
tinue între oameni opera mântuirii până la sfârşitul 
veacurilor. »Voi prietenii mei sunteţi. Eu vam ales 
pe voi. Precum m'a trimis pe mine Tatăl şi eu vă 
irimit pe voi cu toată puterea ce mi-s'a dat mie în 
cer şi pe pământ«. Apostolii sunt conştienţi de aceasta 
chemare formidabilă şi spun prin graiul S. Apostol 
Pavei: »Aşa să ne socotească pe noi omul, ca pe 
nişte slugi ai lui Cristos şi ispravnici ai tainelor lui 
Dumnezeu». (|. Cor. 4. 1.) Preotul deci, ca să poată 
râspunde misiunii sale înalte şi plina de răspundere, 
trebue să-i urmeze întru toate lui Fristos, trebue 
— dupăcum zice S. apostol Pavel, — sâ-l formeze pe 
Hristos în sine, să devină oarecum un alt Hristos, 
prin pilda vieţii sale, prin puterea cuvântului, prin ru- 
găciune şi jertfă. | 

Preotul 'adevărat, trebue să aibă viața nepătată, 
prin care să servească de model credincioşilor: »Aşa 
să lumineze lumina vostră înaintea oamenilor ca vâ- 
zând ei faptele voast:e cele bune să preamărească 
pe Tatăl vostru cel din ceriuri. »Trebue să aibă ştiinţă 
şi autoritate, ca să înveţe fărâ greşală şi cu 
demnitate, pentrucă: »Buzele preotului vor păzi ştiin- 
ţa, şi legea o vor întreba din gura iui<, zice Domnul. 
(Mal. 2. 7). Trebue să fie omul rugăciunii neobosite, 
căci dacă porunca lui Hristos »neincetat vă rugaţi« 
le sună tuturor creştinilor, ea obligă pe preoţi în mod 
deosebit, pentrucă astfel să suplinească ceece credin- 
cioşii nu fac sau nu pot face, fie din răutate, fie din 
nepăsare ori din neştiinţă, ca astiel să nu fie lipsiţi 
de cele ce au nevoe pentru binele lor sufletesc şi 
trupesc. Trebue apoi să fie omul jerifei: să fie el în- 
suşi ca o jeriiă ţintuită pe altarul Bisericii sale în 
aţa ijerifei celei mari şi sfinte, ca prin privegheri, 
prin posturi şi prin alte fapte de pocăință să cerşească 
milă şi iertare şi întoarcere pentru cei mulţi cari aşa 
fără grijă umblă pe calea pierzării. 

Ce ar fi de lume dacă nu ar fi şi astfel de preoţi 
adevăraţi ? In vremea lui Avram zece drepţi ar îi 
mântuit Sodoma de peire; şi dacă Dumnezeu se mi- 
lostiveşte şi ne mai rabdă în mijlocul atâtor răutăţi 
şi păcate aceasta se datoreşte în mare patte chiar 
preoților buni. 

Căci spre marea mângâiere a noastră a tuturora, 
pot să afirm, cu toată tăria şi siguranța că au fost 
şi mai sunt astfel de preoţi. şi încă nu puţini. Pe cei 
mai mulţi îi cunoaşte numai Dumnezeu, care vede în su- 
îletele omeniior. Pe unii i-au făcut cunoscuţi însuşi Dum- 
nezeu prin multele semne vădite ale darului care a 
sălăşluit întru ei. Vieţile acestor sfinţi preoţi, vechi şi 
noui, sunt lecturi din cele mai mângăitoare şi mai inăl- 
țătoare pentru toţi. Sunt apoi preoţi buni, -a cărora 
vrednicie se poate judeca şi omeneşte din rezultatele 
binecuvântate ale vieţii şi activităţii lor. 

O astîel de viaţă pilduitoare de preot adevărat, 
avem fericirea s'o contemplăm în cei 40 de ani de 
preoție ai Inalt Preasfinţitului nostru Părinte şi Episcop. 

Născut şi crescut într'un mediu evlavios de fami- 
lie preoțească, simțeşte şi el chemarea spre preoție. 
Cei patru ani de teologie au dovedit, că aceasta che- 
mare a fost întradevăr dela Dumnezeu, căcia servit de 

model în zel şi pietate şi celor mai buni, Hirotonit 
întru preot la etatea de 23 ani, merge pentru com: 
plectarea studiilor în Viena, unde zelul sâu pentru 
preamărirea lui Dumnezeu şi mântuirea sufletelor caută 
şi află teren de muncă în îngrijirea sufletelor numeroşi- 
lor soldaţi români din acel oraş. Intors acasă, zelul 
pentru suflete îl mână în curând în păstorire. Ca pa- 
roh şi protopop de Orăştie, apoi în timpul scurt cât 
a fost vicar al Hațegului, era neobosit în ridicarea 
nivelului moral şi religios al credincioşilor. Pe lângă 
îngrijirea parohiei sale, află timp să bată şi drumu- 
rile grele ale parohiilor cari ii erau încredințate şi să 
ducă cuvânt de îmbărbătare şi îndrumare tuturor ce- 
lor încredinfați grijei lui: preoţilor şi credincioşilor 
deopotrivă, stăruind fără încetare, să-i adune pe toţi 
în jurul altarului unde tronează Hristos cel Eucha- 
ristic, 

Inalta demnitate de Episcop la care a fost înăl- 
țat în anul 1913, este pentru el un nou şi puternic 
motiv să continue cu şi mai mult elan şi în cadre 
şi mai largi această operă de renaştere generală su- 
fletească. La îndemnul lui stăruitor să nasc rând pe 
rând societăţile şi asociaţiile de pietate şi adorare, mi- 
siunile pentru popor şi preoți şi cu ele falanga adora- 
torilor sfintei Eucharistii, care devine încurând ceace 
trebue să îie: centrul vieţii spirituale. Preoţi şi cre: 
dincioşi deopotrivă aleargă bucuroşi la sfântul altar, 
unde află mângăiere şi tărie. 

Şi în toate aceste, el premerge cu pilda vieţii 
sale nepătate, susținuiă de sigur de liturghiile zilnice, 
de conversările întime cu Hristos în rugăciuni nesfâr- 
şite. Neobosit în vizitarea parohiilor, în îndemnuri şi 
îndrumări înțelepte, darnic până la abnegare, zelos şi 
râvnitor pentru mărirea lui Dumnezeu şi mântuirea 
sufletelor, pentru ridicarea demnităţii cultului intern 
şi extern, neclintit în credinţă şi apărător neinfricat 
al Bisericii; iată virtuțile cari împodobesc aceasta viaţă 
de preot, care în decursul celor 40 de ani ce au tre- 
cut nu s'a abătut dela aceasta linie de conduită pe 
care şi-a fixat-o la începutul preoţiei sale. 


Fraţilor, când stăm cuprinşi de' admirare, în faţa 
acestei vieți minunate de preot, trebue mai înainte de 
toate să-i mulțumim lui Dumnezeu, că ne-a dat să 
avem un astiel de conducător şi Părinte, şi să-i cerem 
stăruitor să dea Bisericii Sale cât mai mulţi asemenea 
preoţi buni, cari prin sfințenia vieţii, prin zel şi 
abnegare să servească spre mai mare mărirea lui 
Dumnezeu şi spre binele şi mântuirea sufletelor, 


lar pentru Părintele nostru Episcop, să ne ru- 
găm, ca Dumnezeu să ni-l ţină în pace, întreg, onorat, 
sănătos, întru zile îndelungate drept îndreptând cu- 
vântul adevărului, ca pentru rugăciunile lui şi noi 
viață  paşnică să avem, trăind întru curăţenie şi 
dreptate. 

inalt Preasfinţite Stăpâne şi Părinte, te rugăm 
să primeşti omagiul nostru al tuturor fiilor sufleteşti, 
cari împreună cu Inalt Preasfinţia Ta mulţumim lui 
Dumnezeu pentru aceşti 40 de ani de preoție, pe care 
a îngăduit să-i împlineşti, şi împreună ne rugăm să-ţi 
dea tărie şi dar să duci lupta cea bună până la sfârşit 
pentru mărirea lui Dumnezeu şi binele sufletelor 
noastre a tuturora, şi să-ţi răsplătească râvna neobo- 
sită cu viață lungă, şi cu multe mulţumiri sufletesti 
aici pe pământ şi apoi cu cununa cea neveştezită 
a măririi«, 

La sfârşitul liturghiei se cântă Te-Deum drept 
mulțumită lui Dumnezeu pentru zilele de binecuvân- 
tată preoţie de care l-a învrednicit. 

Credincioșii, lăsându-şi sentimentele purtate pe 
aripile melodiilor suave ale imnului de laudă şi mărire, 
se unesc cu preoții pentru a înâlța rugăciuni 
stăruitoare stăpânului ceresc pentru iubitul lor Păstor. 


+ 


In saloanele reşedinţei episcopale are apoi loc o 
recepție la care ia cuvântul, cel dintâiu, II, Sa Dr. 
Gheorghe Miculaş, prepozitul catedralei, în numele 
Ven. Capitlu şi a Clerului eparhial, spunând următoarele: 


Excelența Voastră, Inalt Preasfinţite Doamne, 


In ziua de 21 Septemvrie crt. s'au împlinit 40 de 
ani dela hirotonirea întru preot a Excelenței Voastre. 
In aceasta zi aţi fost înălțat la demnitatea cea mai 
înaltă, la care poate să fie învrednicit a se ridica omul 
aici pe pământ. Aţi fost înâlţat la sublima demnitate 
de a îi mijlocitor între Dumnezeu şi oameni, demnitate 
mai mare decât acea a Regilor și a Impăraților, căci 
până când aceştia stâpânesc numai trupurile supuşilor 
şi puterea lor se mărgineşte între hotarele împărăției 
lor, până atunci preoţii sunt autorizaţi de Dumnezeu 
ca să stăpânească şi să guverneze ceace e mai scump 
înaintea lui Dumnezeu, să stăpânească sufletele şi pu- 
terea lor nu e restrânsă între marginile unei ţări, ci 
ea se estinde peste toate graniţele şi pătrunde până 
la Tronul lui Dumnezeu şi până la porţile infernului şi 
puterii lor se supune chiar şi acela, carele este Crea- 
torul omului şi al universului întreg, se supune însuşi 
Hristos Dumnezeu atunci, când la cuvintele lui 
din s. Liturghie: aceasfa esfe frupul meu, aceasta 
este sângele meu, se coboară din înălțimea cerurilor 
pe altarele noastre şi îmbracă haina Sfintei Euharistii. 
De acea si S. Ambroziu zice: demnitatea preoțească 
e cu multi mai sublimă, decât acea a Regilor şi a Im- 
păraţilor, iară Si. loan Gură de Aur zice: Sacerdo- 
fium principalus est, ipso eliam regno venerabilius 
e! maius, lară marele Pontifice Roman Inocenţiu al 
Ill-lea spune: imperium non praeesi sacerdotio, sed 
subesi. 

Inainte cu 40 de ani aţi fost înălțat Excelenţa Voa- 
stră la această mare demnitate, care e mai sublimă 
şi decât chiar aceea a îngerilor, pentrucă preoţii au 
puterea dată lor dela Dumnezeu să facă ceea ce nu 
pot nici îngerii şi nici o ființă creată de Dumnezeu; 
ei au puterea de a preface pâinea şi vinul în trupul 
şi sângele lui Hristos şi au puterea de a ierta păca- 
tele, Aceste prerogative îi înalţă pe preoți deasupra 
Ingerilor în demnitate. De acea să nu ne mirăm, dacă 
în Apocalips cetim, că Si. loan Ev. vrând să sărute 
picioarele unui Inger, acesta a refuzat zicându-i: vezi, 
să nu faci, căci slugă suni eu impreună cu fine. In- 
gerul n'a ţinut de cuviință, ca acela, care poartă în 
mâinile sale pe Regele Ingerilor, pe Hristos Dumnezeu, 
să se proştearnă la picioarele unui Inger ca să le să- 
rute, n'a putut să îngăduie, ca să se închine lui acela, 
care în demnitatea sa preoțească este mai înălțat 
decât Îngerii. 

Atât de sublimă este demnitatea de preot, la care 
înălţat aţi fost Excelenţa Voastră înainte cu 40 de ani, 
încât în Sf. Scriptură aceasta demnitate se compară 
chiar şi cu cea dumnezeiască, căci Profetul David vor- 
bind despre preoţi zice: ego dixi, Dii estis. Pontificele 
Roman Inocenţiu al Ill-lea tălmăcind aceste cuvinte 
zice: per Deos Sacerdotes intelligit, qui per excellen- 
liam ordinis et officii dignitalem, Deorum nomine 
nuncupantur. De acea şi Sf. Grigorie Taumaturgul 
zice: Sacerdos Deus esf, aliosque Deos efficit. Da, 
preotul Deus esf prin participarea puterii dumnezeieşti 
dată lui în Sf. H.rotonire. 

Mulţi dintre Sfinţi, contemplând sublimitatea preo- 
ției, n'au îndrăznit să se preoțească. Aşa Si. Francisc, 
Sf. Marcu anahoretul, Sf. Hilarion şi alţii, precum şi 
sute şi mii de monahi şi câlugări., cutremurându se 
da marea şi nespusa putere cu care Dumnezeu îi în- 
vesteşte pe preoți săi. 


Excelența Voastră, 


Am ţinut să vărs o palidă lumină asupra demni- 
tății preoțeşti, acuma, când din prilejul aniversării de 
40 de an: ai preoţiei Exc. Voasire ne-am înfăţişat 
aici, pentruca să prezentam omagiile noastre şi să 
dăm expresiune sentimentelor noastre de profund de- 
votament şi de caldă iubire fiiască, de cari suntem 
cuprinşi în toate măruntaiele sufletului nostru. Am 
voit, ca fiecare dintre noi, cari ne-am prezentat Exc. 
Voastre să inţeleagă marea valoare ce o reprezintă 
în lume un preot şi să cumpănească, cât de iubit 
este de Dumnezeu un preot, care cu sfinţenie şi cu 
abnegare de sine îşi îndeplineşte misiunea sa sfântă 
de a îi mijlocitor între Dumnezeu şi oameni, aşa, pre- 
cum Exc. Voastră, ajutat de darul Spiritului Sfânt, 
aţi stat în slujba lui Dumnezeu cu credinţă neclăti- 
nată, cu devotament pilduitor şi cu râvnă pururea 
înflăcărată, în cursul celor de 40 de ani ai preoţiei. 

Căci cine dintre noi nu ştie, că Exc. Voastră în 
cursul acestor 40 de ani, din toate puterile trupeşti 
şi sufleteşti aţi muncit şi fără încetare aţi lucrat nu- 
mai şi numai pentru preamărirea lui Dumnezeu, pen- 
tru mântuirea sufletelor şi pentru binele Bisericii lui 
Hristos ? Şi în acest lung drum al apostoliei atât cu 
cuvântul, cât şi cu fapta pildă viie V-aţi fâcut altora 
„în evlavie, în frica Domnului, în milostenie, în dra- 
gostea evangelică şi în toate virtuțile, cari trebue să 
impodobească pe aceia, cari şi-au închinat viaţa slujbei 
lui Dumnezeu. Aţi lucrat şi muncit în via Domnului 
cu zel înflăcărat, pururea ascultând admoniţiunea 
Sfântului Ap. Pavel: Așa să ne socolească -pe noi 
omul, ca pe niște sluji ai lui Cristos și ispravnici 
ai Tainelor lui Dumnezeu, și totdeauna împlinind 
porunca lui Cristos: așa să lumineze lumineze lu- 
mina vossfră înaintea oamenilor, ca văzând ei fap- 
fele voasire cele bune, să preamărească pe Tatăl 
vostru cel din ceruri, 

Suntem fericiţi, că din cei 40 de ani de preoţie 
şi rodnică apostolie, Exc. Voastră aproape jumătate o 
aţi desfăşurat-o în dieceza noastră, în mijlocul nostru, 
în care vreme aţi înfrumseţat şi în strălucire nouă 
aţi îmbrăcat ritul sacru al slujbelor dumnezeeşti şi 
mare ctitor V-aţi făcut al multelor biserici, aducând 
jertie mari pentru întărirea credinţei în sutlete şi pen- 
tru propovăduirea împărăției lui Dumnezeu aici pe pă- 

mânt, făcând atâta dărnicie, decât care nu se po- 
meneşte în trecutul atât de înălţâtor al diecezei noastre 
scumpe. Şi chiar acuma când prezentăm Excelenței 
Voastre omagiile noastre de profund devotament, sun- 
tem copleşiţi de sentimentele de admiraţie şi de adâncă 
recunoştinţă văzând cu ochii noştri înălțându-se din 
temelii zidurile neclătinate ale îortificaţiilor credinţei 
noastre şi ale culturii noastre naţionale. i 

Palatul parohial de lângă Catedrală, biserica din 
Velenţa şi alte biserici în construcţie, omagiază și ele 
astăzi pe marele lor înfăptuitor. Dar mai cu seamă 
se îndreaptă privirile noastre spre Beiuş, cetatea şi 
focarul secular al culturii noastre bisericeşti şi naţio- 
nale, clenodiul cel mai scump şi tezaurul spiritual al 
dieceze noasire, se îndreaptă privirile noastre spre ve- 
chile noastre, înstituţii bisericeşti din Beiuş, cari maiestos 
şi cu măreție se ridică acuma din temelii noui şipu- 
ternice, pentrucă si mai trainică şi puternică lumină 
să verse în sufletele odraslelor scumpe ale Bisericii 
noastre sfinte. Pe lângă binecuvântatele ziduri ridicate 
de Episcopii neuitaţi Samuil Vulcan și Mihail Pavel, 
două fortărețe se ridică din nou, ca pururea să ves- 
tească dărnicia şi sufletul cel mare şi plin de dragoste 
cătră Biserică şi Neam al aceluia, carele este marele 
preot şi Episcop al Orăzii Dr. Valeriu Traian Frențiu, 
cel mai mare binefăcător al diecezei noastre, regene- 
ratorul şi al doilea Fondator al tuturor însituţiilor bi- 
sericești şi culturale. 

De acea Capitlul catedral, preoțimea şi credincioşii 
din întreg cuprinsul diecezei, îndemnați ne simţim, ca 
în aceste clipe solemne şi în toate zilele să ne înăl- 
țăm glasul nostru de rugăciune câtră bunul şi milosti- 
vul Dumnezeu, cu evlavioasă cucernicie cerând, ca 
să răsplătească cu binecuvântarea sa şi cu darul său 
cel ceresc foate binefacerile multe şi mari, de cari 
părtaşi ne-aţi făcut pe noi nevrednicii fii ai Exelenţei 
Voastre şi aceasta dieceză, pe carea cu atâta înfelep- 
țiune şi dragoste o păstoriţi. Implorăm dela bunul 
Dumnezeu din toată întinderea sufletului nostru, ca să 
Vă dăruiască sânătate deplină, ani îndelungațţi, ca în 
deplină posesiune a forțelor trupești şi sufleteşti să 
puteţi ajunge prăznuirea jubileului semisecular al preo- 
ției, în care slujbă de 40 de ani cu atâta vrednicie 
şi sfițenie aţi reprezentat pe Dumnezeu aici pe pământ. 

Exelenţa Voastră, din toată inimă Vă zicem cu 
toții: la mulţi ani să trăiţi. 


D-l primar Dr. Augustin Chirilă aduce omagiul 


locuitorilor municipiului, iar M. On. Dr. Nicolae Flueraş 
pe acela al instituţiilor diecezane de educaţie. 


In numele credincioşilor vorbeşte d-l Dr. Vicfor 
Oherman, cu adânc înţel:s creştinesc. Frumoasa cu- 
vântare o redăm în cele ce urmează: 


» Timpul şi spaţiul sunt cei doi factori eşenţiali 
constituitivi şi determinanţi ai vieţii şi existenţii; lu- 
mea cu ființele şi lucrurile ei există în spaţiu şi 
trâeşte cu vremea. Armonia divină a universului con- 
sistă în echilibrul de raporturi dintre timp şi spaţiu. 
Cercetând şi examinând faptele sub »specie aeterni- 
tatis« această insușşire şi calitate fundamentală a Bi- 
sericii noastre, aflâm din Cartea Facerii, că dintru 
început când totul zăcea inform şi nedesluşit, în în- 
frezărirea abia luminată a unei penumbre şterse, pu- 

ierea dumnezeească prin stăpânirea celor şapte zile 
separat-a lumina de întunerec şi despărţit-a apa de 
uscat; ca omul să aibă putinţă de orientare şi posi- 
bilitate de a clădi pe bază solidă. Mersul soarelui şi 
mişcarea lunei destinate au fost să ne măsurăm zilele 
şi anii. Timpul, expresiunea puterii creatoare şi su- 
premul bun uman, a orânduit spaţiul şi lumina mă- 
soară vremea, Spaţiul volum şi greutate existase 
atâta vreme mai mult ca realitate orizontală a soartei 
tereste, reprezentând întinderea infinită. Astăzi omul 
în truda sa spre desăvârşire îşi lărgeşte tot mai mult 
orizontul, continuând prin noui recorduri a scurta me- 
reu în timp distanțele, ba chiar avânturile în verti- 
cală spre cucerirea văzduhului la nebănuite progrese. 

Semne tot mai promițătoare şi mai convingă- 
toare ne îac să credem şi să sperăm în posibiiitatea 
unui paralelism 'spiritual care să înalțe viaţa suile- 
tească a omului de mâine, a tehnicei deasupra cadru- 
lui preocupărilor tereste în spre slava cerului dum- 
nezeesc. Timpul din toate vremurile a fost scară pe 
care faptele se înalţă spre vecinicie, sau coborînd 
sub nivel, se pierd în neant. 


Dar consecinţele acestor raporturi de interpen- 
dință între timp şi spaţiu schițate în linii mari, vag 
conturate stăpânesc şi îndrumă nu numai mersul 
mondial al universului, ci încadrează şi viaţa noastră 
individuală. 

Acum patru decenii plecat-a la drum cu me- 
rindea harului dumnezeesc, o conştiinţă preoțească şi 
românească. In urcuşul greu din coasta săracă a mi- 
cului sat românesc a învăţat să cunoască întreg 
amarul din calea Românului. 

Acolo i s'a sădit în suilet gândul să cerceteze şi 
să afle, poate ca să se consoleze, în fața necazului 
semenilor sâi, drumul destinat omului în cărarea 
Domnului şi dintru început cucernic şi tăcut s'a. con- 
vins că pentru acest neam românesc, ca sâ-şi gă- 
sească destinului în senz dumnezeesc, ce mult este de 
făcut. Din clipa acea a încetat să devină omul vorbei, 
a verbului înaripat, căci şi-a închinat viaţa, faptei ga- 
sindu-şi toată bucuria în măreţia realizărilor. Scriptura 
i-a devenit program: era la începutul carierei nea- 
mul său în multe privințe, în comparaţie cu alţii în 
stadiul rudimentar a desţelenirii primitive de conştiinţă 
şi a pornit la început 'de drum cu primele pagini ale 
Scripturii : Cartea Facerii; când timpul divin birue 
spaţiul uman. 

Prin biserici şi şcoli, a desfăcut lumina de întune- 
ric, ca dreapta judecată a înţelepciunei traversând prin 
curăţenia sufletului să dea raze de îndreptare Româ- 
nului în drumul său spre calea Domnului, ştiind că pe 
acest drum în ziua a doua a facerii româneşti sepa- 
ra:se-va apa de uscat, dând vieţii româneşti suportul de 
granit spălat în alb curat de valurile de idealism ale cre- 
dinței pe care se va ridica neamului în ziua mântuirii tem- 
plul vecinic al viitorului de aur. Patruzeci sunt anii, îi nu- 
mărăm cu decenii, dar bisericile şi şcolile focare de credin- 
țe şi centre de lumină, sunt cu sutele. Este calea mândră 
şi glorioasă a tradiției noastre bisericeşti. Credincioşii 
acestei eparhii, de Dumnezeu binecuvântată, nu pentru 
a rosti imn de laudă ne-am adunat în aceasta clipă, 
ci ca să ne exprimăm întreaga noastră recunoștință 
prin dovada înţelegerii depline faţă de sensul superior 
al unei vieţii, închinată în întregime muncii stăruito- 


are şi desinteresate, pe şi la, altarul Domnului, pentru 
şi întru, binele Neamului, căci vorbele sunt prea puţin 
şi glasul prea slab în fața monumenitalelor realizâri 
care vor înfrunta prin rezistența materiei veacurile, 
iar prin puterea suiletelor, câror lâcaş de îndru- 
mare şi adăpost de întărire le sunt, vor lumina mi- 
lenii. Spaţiul închinat Domnului biruie timpul omului. 


Intru mulţi ani Stăpâne!«. 


D-na Valeria Dr. Bledea aduce salutul U. M. F. 
R. U. eparhiale: 


»Strălucirea celor 40 de ani de preoţie, şi a celor 
25 de ani de episcopat ne-a îndemnat pe noi femeile 
rom. unite să ne prezentăm adânc emoţionate în fața 
|. P. S. Voastre, pentru a exprima admiraţia noastră 
făcliei aprinse, şi purtată cu atâta demnitate şi mă- 
reţie în decursul acestor ani. 

Aceşti ani plini de cea mai rodnică muncă, şi de 
cele mai înălţătoare pilde, ne-au dat imboldul să ne 
înrolăm sub steagul care duce la biruinţă biserica şi 
neamul nostru. | 

la numele tuturor Reuniunilor Mariane din diece- 
za de Oradea, aducem prinosul nostru de recunoștință 
Aceluia care ne-a îndrumat, ne-a animat la înfăptuirea 


atâtor realizări de ordin sufletesc şi caritativ. 


Noi femeile române unite facem azi promisiune 
solemnă de a îi demne fiice ale Preacuraiei Feciore 
Maria, căutând să imităm strălucitele Ei _ virtuţi, să 
câutăm în fapte bune, pe teren sociali şi caritativ, să 
ne împlinim datorinţele noastre de bune creştine şi debu- 
ne mame. Acesta este mănunchiul de flori neperitoare, 
pe care-l oferim azi |. P. S. Voastre, adăugând ruga 
noastră fierbinte către Bunul Dumnezeu, să vă dea 
deplină sănătate, şi succes la realizarea tuturor mă- 
reţelor înfăptuiri. 

Să trăiţi la mulţi ani !« 


* 


La urmă elevul loan Hossu, cl. VIIL., lic., omagiază. 
pe Inaltul Ierarh în numele elevilor din Seminar. 


% 


După masă la orele 17, în sala festivă a Şcolii 
Normale Române Unite, corul catedralei sub condu- 
cerea măiastră a Rev-mului Francisc Hubic, canonic 
on. şi profesor de teologie, a dat-cu acest prilej, un 
foarte reuşit concert în onoarea Ex. Sale. S'a executat 
»Nunta Domnească«, compoziţie ocazională a mae- 
strului Hubic, care a plăcut mult, precum şi grandioasa 
compoziţie »Cu Trupul lui Cristos« în 3 părţi, creația 
păr. Hubic. D-l profesor losii Rotu a executat impe- 
cabil »Invârtita din Bihor«, compoziţie originală a 
d-sale pe motive poporale bihorene. Sala arhiplină a 
răsplătit cu bogate şi repetate aplauze excelenta. 
audiție muzicală. 

Drumuri de apostolie 


Vrând să împlinească promisiunea făcută 
în anul trecut, de a consacra bisericile rămase 
neconsacrate, |. P. S. Sa, cu toată povara ani- 
lor, a părăsit, în câteva Dumineci comoditatea 
reședinței episcopale pentru a cobori din nou 
în mijlocul fiilor săi sufleteşti, a-i cerceta la 
ei acasă şi a le încununa ostenelele şi jertfele 
prin târnosirea frumoaselor lăcaşuri de închi- 
nare ce sau ridicat din nou ori sau reînoit 
"dealungul şi dealaltul eparhiei. Dragostea cu 
care a fost aștepiat Inaltul Păstor, au dovedit-o 
cu prisosință frumoasele şi însufleţitele primiri 
ce-i s'au făcut de toată suilarea care-l aştepta 
la porţile triumfale din faţa bisericilor, ca pe 
unul ce vine în numele Domnului, să le arunce 
în suflete sămânța adevărului, să-i întărească 
în credinţă şi să ducă la biruință steagul lui 
Cristos în lupta cu duşmanii tot mai mulţi şi 
mai înversunați ai bisericii. Mânat de aceste 
gânduri |. P. S$. Sa Episcopul Valeriu Traian 
Frențiu cercetează următoarele parohii : 


Popeşti. Duminecă, în 11 Sept. a. c., Exce- 
ienţa Sa, a consacrat biserica din Popeşti, pe 
vremuri centru protopopesc. Fiind pentru prima 
oră, nu de zeci, ci de sute de ani,că vădcre- 
dincioşii acestei parohii Episcop slugind în bi- 
serica lor, au luat parte cu mic, cu mare; şi 
dacă, prin aşezarea sa, comuna nu are decât 
o vecină de credinţa ei, n'au pregetat alţii, din 
depărtare de zeci de km. să ostenească să 
vină la acel praznic. Măreţia priveliştii n'a fost 
decât o mireasmă plăcută, turnată din abunden- 
ţă în scăldătoarea aceasta sufletească. 


Excelenței Sale, mulțumită pentru oboseală 
i-au adus numeroasele spovedanii şi cumi- 
necări. . 

Alături de |. P. S. Sa, au servil la Altar 
Rev.-mul Vasile Barbul, secretar episcopesc, M. 
On. Antoniu Băliban, protopop. M. On. Corio- 
lan Man, M. On. Demetriu Hălmăgean, On. 
Vasile Pitic şi On. Vasile Gavrişiu parohul lo- 
cal. Au diaconizat P. Dr. Gavril Sian, şi P. Dr. 
Coriolan Tămăian. La aceasta măreață mani- 
festaţie de credinţă au luat parte toţi intelec- 
tualii gr. cat. din loc şi jur. 


Șilindru. In ziua de 18 Sept. Ex. Sa înso- 
țit de M. On. Vasile Barbul, directorul cance- 
lariei si de d-l Dr. Gavril Stan şi Dr. Coriolan 
Tămăian profesori de teologie, d-l Vasile Vă- 
ieanu şi Rev. Vasile Chiş, a descins în frun- 


jaşa comuna Şilindru dela graniţa de Vest, un- 
de stăpănirea apusă a lăsat urme adânci, pen- 
tru a consacra biserica reinoită şi mărită din 
contribuţiile credincioşilor şi prin ostenelele 
harnicului preot local On. Alex. Nistor. La 
slujba solemnă arhierească au mai luat parte 
în afară de cei înşiraţi M. On. Traian Mihalca 
protopopul Jerului, M. On. Augustin Sabo din 
din Chiniz şi On. loan Filip, din Şimian, După 
încunjurarea bisericii şi cetirea S. Evanghelii 
|. P. S. Sa, în graiu simplu, iâlcuieşte însem- 
nătatea Crucii, îndemnând credincioşii la ali- 
pire de Biserică şi Neamul de care stăpânii 
de ieri au vrut să-i despartă. La cuminecare un 
număr împozant de credincioşi sau apropiat 
de S. Masă. E demn de remarcat numărul mare 
de participanţi, cam 2000, de prin puternicele 
noastre comune unite din jur printre cari cei 
din Vaşad s'au distins prin fanfara care a acom- 
paniat cântările la procesiunea în jurul bisericii. 


Ban, Bănişor şi Preuteasa. Trei zile 
încheiate de mare praznic peniru cei ce şi-au 
văzut încoronate oboselile şi jeritele lor. 


Cele dintâiu două din protopopiatul Zălau- 
lui şi a treia din cel al Şimlcului. lIntâia, din 
trei, a târnosit-o |. P. S. S. Dr. Valeriu Traian 
Frențiu în ziua 2 Oct., Duminecă, pe cea din, 
Ban, filie la Bănişor cu asistenţa de concele- 
brare a Rvm. Vasile Barbu, M On. Aurel Ghilea 
Alexandru Cadar, Vasile Moody; făcând slujba 
diaconiei Păr. G. Stan şi Gh. Zaha. Biserica e 
nouă, zidită din marinimoşia și jerifa credinci- 
oşilor săraci, dar după cum a spus Păr. Dio- 
nisie Vicaş, parohul, în cuvântarea de primire: 
„Infrăţiţi cu vorba Domnului, toate se pot celui 
credincios, ne-am ridicat peste slăbiciunile 
omeneşti la culmea unde lipsa devine prisos, 
şi din aceasta am clădit altar lui Dumnezeu, 
loc de cerere, loc de mulţumită, loc de salvă 
lui Dumnezeu, nouă şi fiilor noştri“. S'au şi a- 
propiat credincioşii cu suiele din loc şi jur, 
primind tainele altarului. In ziua următoare, |. 
P. S., primit pe tot locul de autărităţile admi- 
nistrative, şi însoţit mereu cu multă curtoazie 
de inimosul primpretor din Crasna, Dl. Vasiliu, 
a trecut la matre, Bănișor, beneficiul aceluiaş 
Păr. Vicaş, care sa nimerii,: nu fără de rost, 
după cum a relevat Ex. Sa, să-şi serbeze pat- 
ronul, Si. Dionisie, tocmai în aceaşi zi. Deşi zi 
de lucru, credincioşii cari şi-au împodobit şi 
renovat biserica lor grandioasă, au asistat la 

slujbe cu toţii și cu toată evlavia cuvenită unui 
eveniment similar. 

In 4 Octomvrie 1. P. S. a trecut la comuna 
Preuteasa, filială a parohiei Valcăul de Sus. 
Biserica nouă s'a clădit pe un vârf de deal 
cu multă jerifă şi oboseală, ca să fie, după cum 
a spus On. Victor Pop, parohul din Valcăul de 
Sus, locaş de închinăciune şi far de lumină, pe 
cum în alte vremuri pentru poporul românesc 
singurul izvor de cultură şi civilizaţie a fost Bi- 
serica cu şcoalele ei. Aici remarcăm în asis- 
tenţă pe Revm. Petru Cupcea, Canonic On. şi 
protopop al Şimleului, On. Ştefan Sabo, din 
Drighiu, Vasile Pop din Valcăul de jos şi lancu 
Pop din Marin, iar răspunsurile, pe lângă cele 
date,ca într'alt loc, de popor la întonarea Păr. 
prof. M. Sălăjan, în Preuteasa le-a dat un cor 
de fete sub conducerea inimosului director-în- 
văţător Buzatu. 

Sudurău. Consacrarea a avut loc în 9 Oci. In 
preseară . P. $. S Dr. Valeriu Traian Frențiu a fost 
întimpinat la marginea judeţului Sălaj de către 
Primpretorul Gh. Pop din Tăşnad, şi un săbor 
de preoți, M. on. Anca din Ghenetea şi Vasile 
Hoblea din Păţal, cu şcolarii, iar în Sudurău 
de dl Notar Stănilă cu tot poporul satului şi 
cu străjerii încolonaţi înaintea bisericii, pe cari 
Ex. Sa îi învredniceşte de câte o iconiță. In 
ziua urmăloare, duminecă, târnoseşie biserica 
cu asistenţa M.on: Alex. Mihuţiu, protopop în 
Tăşnad, loan Trufaşiu din Acâs, Aurel Păscu- 
țiu din Sanislău şi Virgil Trufaşiu paroh local; 
pe când Rev-mul V. Barbu cu Păr. Gh. Roşianu 
din Hotoan au făcut slujba diaconiei, iar răs- 
punsurile le-a dat corul sub conducerea învăţă- 
torului director din Săuca şi poporul credincios 
din loc la întonaţia Păr. prof. Mihai Sălăjan. 











Indrumări pentru Ziua Misionară 


1, Să se ţină numai decât ședința comitetului mi- 
sionar în parohie, pentru a discuta acţiunea în vede- 
rea Zilei Misionare. La această sedinţă se vor învita 


preşedinţii şi presidentele celorlalte asociaţii parohiale . 


(Agru, reuniunea femeilor, congregațiile diferite), cari 
îşi dau concursul; nu mai puțin membrii corpului di- 
dactic, în vederea acţiunii la tineretul şcolar. 


2, Duminecă 9 Oct. se va publica în biserică 
cumcă în 23 e Ziua Misionară, pentru care poporul 
„are să se pregătească bine, spre a-şi aduce darurile 
şi pentru a primi marile binefaceri spirituale împreu- 
nafe cu această zi. 


3. Duminecă 16 Oct. se va publica din nou că 
în 23 e Ziu Misionară, deci săptămâna ce urmează e 
săptămână misionară. In această săptămână preotul 
şi membrii comitetului vor îace directă propagandă, 
mergând din casă'n casă, adunând daruri în națuralii 
şi îndemnând lumea să contribue Ia colecta de Dumi: 
necă şi să se înscrie ca membri. Pentru aceeaş Dumi- 
necă se va pregăti spovedirea tineretului şi a credin- 
cioşilor, dat fiind că prin aceasta se poate obţine in- 
dulgență plenară aplicabilă şi celor morţi. 


4. Duminecă 23 Oct., sărbăfoare misionară, are 
o parte spirituală, şi alta economică. Prima o consti- 
tue sf, Liturghie, cu împărtăşiri în masse, cu predica 
misionară a preotului şi cu partea liturgică proprie: 
troparul dela Dumineca Rusaliilor, Apostolul 1 Tim. 
1. 14 urm (Dumi 31 d. Rus.) Ev. Mat.9, 36 (săpt. 3-a 
d. R.), A doua e colecta ce se face atât în biserică, 
cât şi afară de biserică prin diferite chete, 


5. Colecta nu se încheie în Dumineca Misionară, 
ci se continuă în mod potrivit, până s'a dat tuturor 
posibilitatea să contribuie la ea. 


6. Ca mijloace de propagandă servesc : conferinţe, 
broşuri, proiecţiuni, rugăciuni. Conferinţe — chiar şi 
serii — se pot aranja în toate parohiile, la îel şi ru- 
găciunile, afişe în număr mai mare se pot comanda 
dela centru ori se pot tipări de câtre parohiile mai 
mari. Tot aşa se pot avea dela centru iconiţe potrivite. 


7. Nu mai puţin, în Dumineca misionară se va: 
căuta a se avea cât mai multe înscrieri de membrii. 


8. Materialele colectate se vor valorifica prin Co- 
mitetul misionar al parohiei, afară de mărcile poştale. 
Rezulfatul colectei, cu raportul cuvenit, se trimite co- | 
mitetului diecezan al Operei, care la rândul său îl tri- 
mite la comitetul naţional, fără înfârziere!! . . 

9. Deosebit atragem atenţiunea asupra colecfei 
în favoarea Operei Sf. Apostol Petru pentru clerul 
indigen. Această colectă se face atât între credincioşii 
adulţi, cât mai ales între tineretul şcolar. 


* 


In speranţa, că Ziua misionară a acesiui an ne va 
aduce noui bucurii, pelângă cele din anul trecut, an- 
ticipăm mulţumirile noastre tuturor ostenitorilor cau- 
zei şi cerem darul lui Dumnezeu asupra tuturor bi- 


nefăcătorilor ei! 
Consiliul Naţional român 
al 0. P. P.C. 

_. — O pioasa ceremonie. Joiîn 13 Octomvrie a. 
c. a avut loc aşezarea în cavoul familiar din cimitirul 
Rulikovszky a osămintelor repaosaţilor Ioachim Fren- 
iu (+ 1895) şi Rozalia Demeter (+ 1881), părinţii |. P. 
S. Sale episcopului nostru diecezan. Osâminţele au 
fost aduse dela Reşiţa şi Zăbrani, La pioasa ceremo- 
nie au îost de faţă, în afară de membri familiei, cle- 
rul şi câţiva prieteni ai familiei. 


— O interesante apreciere. Într'un număr re- 
cent al periodicului Moslem World, cetim o intere- 
santă apreciere despre însămnătatea creştinismului în 
ceasul de față. Autorul e un profesor musulman. »Pot 
spune — scrie dânsul — cu siguranță că creştinis- 
mul e mai tare ca oricând în cursul istoriei sale. Nu 
mă mir când văd numărul mare de pagâni convinşi 
că numai morala creştină aruncă oareşcare lumină 
în chaosul actual. Noi mahomedanii, avem cea mai 
fermă convingere că: dezordinea prezentă se întoarce 
în favoare creştinismului, astăzi când concepţiile lu: 
mii au un viu caracter de spirit păgân. 


— Napoleon I şi Papalitatea. După pacea 
dela Amiens (1801) se pune tot mai stăruitor, pentru 
Franţa, cheatia păcii religioase. Revoluţia Franceză, 
se ştie, a desființat creştinismul, întroducând cultul 
raţiunii, deismul, un nou calendar etc. ca sovietele de 
astăzi în Rusia. Bunul simţ francez nu se putea îm- 
păca cu aceste măsuri imposibile. In fruntea nemul- 
tumirilor cu starea de lucruri creată de Revoluţie e 
primul consul Napoleon |. Când vrăjmaşii papalității 
spun că Franţa trebue să se facă protestantă, fiindcă 
nu se poate admite ca o putere străină — Papalita- 
iea — să se amestece în treburile acestei ţări, Na- 
poleon răspunde, precum cetim în Kirchenzeilung des 
Erzbistums K6ln (8. 5. 38): »Instituţia care păstrează 
unitatea credinţei, Papa, străjerul unităţii catolice, este 
admirabil. | se reproşează acestui suveran că este 
străin; el e străin de bună seamă, dar trebue să 
mulţumim lui Dumnezeu pentru aceasta. Cum ne-am 
şi putea închipui, în unul şi acelaşi Stat, o asemenea 
“ putere, pe lângă puterea de Stat? Unită cu cea de 
Stat, această putere ar degenera în despotism de Sul- 
tan ; despărțită de ea, poate chiar vrăjmaşă, ea ar da 
naştere unei rivalități urîte, insuportabile, Papa are 
reşedinţa afară de Paris. Şi aceasta e bine. El nu se 
află nici în Madrid, nici în Viena, de aceea putem 
asculta de cuvântul lui. Cei din Viena şi din Madrid 
pot spune acelaşi lucru, Oare dacă Papa ar rezida la 
Paris, l-ar mai asculta credincioşii din Viena şi din 
Spania ? Trebue să fim, deci, foarte mulţumiţi de fap- 
tul că Papa îşi are reşedinţa în afară, nu la rivaiii 
noştri, ci în vechea Romă, Aşa e de veacuri şie bine 

că e aşa! ,., Pacea cu Europa e încheiată. S'o ţinem 
până când putem. Dar pacea religioasă e încă şi tre- 
buincioasă. Când o avem, Franţa e una şi noi nu avent 
să ne temem de nimice. 

Dacă la încheierea concordatului Napoleon | încă 
mai respectă aceste principii sănătoase, prin regula- 
mentul ce publică unilateral ceva mai târziu, el le vi- 
olează, Abia în exilul dela S, Elena îşi dă sema căa 
greşit. Da aceea se pocăeşte şi cere o mişcătoare 
iertare ultragiatului locţiitor al lui Cristos pe pămân). 


— Unio Cleri pro Missionibus s'a întemeiat 
în Italia (1916) de nişte preoţi însuilețiţi pentru cauza 
misiunilor. Astăzi ea are 167.482 de membri preoţi, de 
mir şi călugări, din 752 de eparhii aparținând la 35 de 
State. Faţă de anul precedent (1936), această »Uhni- 
une« prezintă un spor de 13.000 de membri. Din 
cele 35 de State, se remarcă Italia cu 43.680 de mem- 
bri preoți; Franţa cu 33.982; Germania cu 21.135; 
Spania cu 14,115, Uniunile naţionale federate în acea- 
stă »Unio« editează 30 de reviste în cele mai impor- 
tante limbi ale globului, Cu număroasele lor informaţii 
şi lămuriri, ele orientează clerul asupra problemelor 
de căpetenie ale apostolului misionar, precum şi asupra 
modalităţilor de colaborare cu mirenii credincioşi. 
167.482 de preoţi alcătuesc tot atâtea cercuri de rec-: 
rutare pentru marea Armată a lui Cristos. Aceşti 
membri organizează multe expoziţii de Misiuni cu sco- 
pul de a răspândi în mulţime ideea misionară. Numă- 
rul cărţilor şi publicaţiilor misionare este enorm, Nu- 
mai în Italia s'au tipărit 67 de lucrări cu acest scop, 
Uniunea face foarte mult pentru familiarizarea studen- 
ților teologi cu ideea de Misiune. 

Fiindcă desbinarea creştinilor (catolici, protestanți 
şi ortodocşi) e un enorm Scandal pentru necreştini, 
care paralizează forțele misionarilor activi între pă- 
gâni, Uniunea caută, între altele, să întăptuească mult 
dorita unitate creştină: o turmă şi un păstor. 

In timpul din urmă au intrat în Uaiunea şi ţările 
neolatine din America de Sud. ” 

Precum suntem informaţi, Excelenţa Sa P. S. loan 
Bălan, episcopul Lugojului, e însărcinat cu organiza- 
rea acestei Uniuni a clerului provinciei noastre bise- 
riceşti întregi. Nu ne îndoim că ea se va face curând, 
bine şi pretutindenea. 











A apărut 


CALENDARUL 


MICULUI MISIONAR 
Se poate comanda în Oradea, Parcul Ştefan cel Mare 8 


Preţul 5 Lei plus 1 Leu porto. 

Anuarul Liceului de băieţi român unit Sf. 
Vasile cel Mare din Blaj pe anul şcolar 1936/1937. 
Format 8%, 108 pagini. 

Păr. |. Popu-Câmpeanu, noul director al vechiului 
liceu Sf, Vasile cel Mare din Blaj, continuă strălucita 
tradiție a Anuarelor acestui liceu, inaugurată îndată 
după revoluţia din 1848—49 şi menţinută regulat, 
aproape an de an, până în zilele noastre. Acest anuar 
aduce în frunte frumosul desen în peniță făcut pentru 
Si. Vasile cel Mare de nemuritorul pictor Octavian Smi- 
gelschi. Sunt remarcabile apoi articolele: »Patronui 
liceului Sf. Vasile cel Mare«, temeinice repriviri isto- 
rice de Şteian Manciulea, noul subdirector al liceului; 
Protectorul şcoalei (|. P. S. Sa mitrop. Alexandru) 


Dr. Ambrozie Cheţianu ; |. P.-Câmpeanu; Al. Ciura şi * 


“ A, Papiu de Gr. Pădureanu; Flaviu C. Domşa del, 
Bărbat; Pavel Dan de Gh. |. Biriş şi |. Bâgăian de 
Victor Creţu. Deosebit de interesante și evocative 
pentru spiriiui patriotic ce anima şcolile Blajului de 
altă dată sunt amintirile prof. pens. Al. Viciu: »Ziua 
de 3/15 Mai 1848 este ziua cea mare, în care Românul 
îşi scutură jugul«. Ar fi păcat ca aceste amintiri aşa 
de prețioase, cum dela Alexandru Odobescu nu s'au 
mai. scris în româneşte, să nu se continue. Mai ales 
că acest autor e o comoară de amintiri şi e departe 
de a îi spus tot ce ştie din trecutul aşa de măreț al 
Blajului. i 

„_ M. Theodorian- Carada : In voia soartei. Bu- 
cureşti, B dul Maria 76, 1938. Format 16, 248 pagini. 

Distinsul nostru colaborator, d-l M. Th..C. a pre- 
zentat acest roman, sub titlul de '»Destin< la un con- 
curs organizat de ziarul »Adevărul« pentru premiu. 
Deşi n'a obţinut premiu, totuşi romanul a fost reţi- 
nut: pentru editare. Autorul l-a retras însă şi acum 
îl publică singur, în editură proprie, ca şi romanele 
anterioare : Stingher, Furculeasca, Norocul lui lani etc. 
In deosebire de acestea, prezentul roman se inspiră 
din viaţa socială a Ardealului. Eroul povestirii e chiar 
un fruntaş ungur. Sbuciumul vieţii sale şi al întregu- 
lui roman îl rezumă epitaiul acestui erou, pe care îl 
reproducem pentru duioşia şi frumusețea lui: »Spre 
veşnica pomenire a lui Lajos Fodor de Als6 Vârad, 
fost deputat în parlamentul unguresc, preşedinte al 
consiliului judeţean Cluj în România; cu vorba, cu 
scrisul, cu sabia s'a luptat; a murit în: vârstă de 
şasezaci de ani; cel din urmă din neamul lui; anul 
mântuirii 1928». lubitorii, şi mai ales iubitoarele de 
frumoase lecfuri creştineşti şi româneşti, vor ceti 
acest roman cu interes şi plăcere. 

R. Netzhammer: Die cristlichen Mărtyrer am 
Ister. Sonderabdruck aus der Jubilăumsiestschriît 
»Grigore Antipa<, Bucureşti (Imprimeria Naţională), 
1938. Format 80, 14 pagini. 

Tipografia „UNIREA“ Oradea. Str. Take lonescu Nr. 1. 


VESTITORUL 


Anul XIV. No. 19—20 


Numismatiche Evinnerungen an Rumânien. 
Separatabdruck aus der »St. Meinrads Roben<, 1938. 
Format 8%, 13 pagini. 

Celebrul arheolog şi călător, fost arhiepiscop de 
Bucureşti, deşi retras în singurătatea mânăstirii bene- 
dictine Inselwerd din Eschenz Thurgan (Elveţia), totuşi 
nu uită »frumoasa şi ospitaliera« noastră țară, nici 
prietenii de aici, Dovadă e întâia broşură, amintită în 
fruntea acestor rânduri, despre mucenicii creştini dela 
[stru (Dunăre). Această broşură e un extras din 
volumul omagial închinat d-lui Grigorie Antipa şi 
tratează despre Sf. Dasius şi ceilalţi martiri din Duro- 
storum (Silistra de astăzi). Ceva mai înainte, savantul 
autor se ocupase de alți doi mucenici dobrogeni: 
Epictet şi Astion din cetatea Halmyris, aşezată între: 
lacul Razelm şi braţul Dunării numit Si. Gheorghe. 

A doua broşură e o duioasă evocare a atâtor 
epoci vechi din istoria noastră naţională, cu deosebire 
din epoca împăraților romani, începând cu Traian şi 
sfârşind cu Pharsaios, regele sarmato-scyihic. Autorul 
nu uită ici de cei ce i-au donat mare parte din cele 
aproape două mii de monede vechi ce posedă: Magrin, 
Hillerin etc. Sunt pagini de un dublu interes: arheo-: 
logic şi cultural. Nu mai încape îndoială că ele trebue 
cunoscute de toţi cei ce se interesează de trecutul 
nostru. (ig) 


Arhim Teodosie Bonteanu: O turmă şi un păs- 
tor. Problema împăcării bisericilor din râsărit şi apus. 
Editura autorului, Tip. »Vieaţa Creştină« — Cluj 500 
pag. Se poate comanda dela autor; Mănăstirea Bixad, 
jud. Satu Mare. Preţul: 120 Lei plus 15 Lei porto. 

M. Theodorian- Carada : Făuritorul Unirii dela 
24 lanuarie 1859. Editura »Ramuri« — Craiova 1938 
pag. 8. Preţul? 

Prof. Petre Dejeu: ln Municipiul Oradea. Vi- 
zita regală şi programul edilitar, 13 IV 1938. Tipografia 
Franklin, Oradea, pag. 30 Preţul? 








Către Preacucernicii 
Parohii: Anexăm la numă-. 
rul de faţă „Programa ana-.: 
litică pentru învăţământul 
religios în şcolile primare“ 
anunţat prin Ord. circular 
Nr. 3145/1938 al Preav. Ordi- 
nariat episcopesc din „Ves-. 
titorul“ dela 15 August — 15 
Septemyvrie, dar care dinne- 
băgâre de seamă nu s'a tri- 
mis. | 

